интервал над промяната от 15 %, която е довела до предишното коригиране на безплатното разпределение към тази инсталация. Това става чрез увеличаване или намаляване на безплатното разпределение за съответната подинсталация според точното процентно изменение на средното равнище на дейност в сравнение с историческото равнище, използвано първоначално за определяне на безплатното разпределение, и при условие че корекцията на годишния предварителен размер на квотите за емисии, предоставени безплатно за подинсталацията, е най-малко 100 квоти за емисии.
 3. Ако увеличението или намалението на средното равнище на дейност на една подинсталация вече не надвишава 15 % в сравнение с историческото равнище, използвано първоначално за определяне на безплатното разпределение, безплатното разпределение на квоти за тази подинсталация е равно на първоначалното разпределение, определено съгласно член 16 или член 18 от Делегиран регламент (ЕС) 2019/331, считано от годината, следваща двете календарни години, използвани за определяне на средното равнище на дейност.
 4. Ако дадена подинсталация е прекратила дейността си, безплатното разпределение за тази подинсталация се занулява, считано от годината след прекратяване на дейността.
 5. За нови подинсталации и за нови участници безплатното разпределение на квоти за емисии не се коригира през първите три календарни години от дейността. За първата и втората календарна година от дейността безплатното разпределение на квоти за емисии се основава на съответното равнище на дейност за всяка година, а за третата календарна година от дейността безплатното разпределение на квоти за емисии се основава на историческото равнище на дейност, използвано за определяне на безплатното разпределение.
 6. Окончателният годишен размер на квотите за емисии, разпределени безплатно за дадена инсталация, е сумата от квотите за емисии на всички подинсталации, изчислена в съответствие с член 16 или член 18 от Делегиран регламент (ЕС) 2019/331 в зависимост от това, което е приложимо.
 Член 6
 Други промени в дейността на инсталацията
 1. Когато даден оператор докаже въз основа на данните в доклада за равнището на дейност и на всички допълнителни данни, поискани от компетентния орган, че намаляването на равнището на дейност с повече от 15 % на подинсталация, за която размерът на безплатното разпределение е определен въз основа на топлинен или горивен показател, не е свързано с промяна в производствените равнища на подинсталацията, а е следствие от повишената енергийна ефективност на тази подинсталация съгласно параграф 3 от настоящия член, в сравнение с посочената в доклада с базовите данни или в доклада с данни за нов участник, не се прави корекция на безплатното разпределение.
 2. Когато при поискване от компетентния орган даден оператор не успее да докаже въз основа на данните в доклада за равнището на дейност и на всички допълнителни данни, поискани от компетентния орган, че увеличаването на равнището на дейност с повече от 15 % на подинсталация, за която размерът на безплатното разпределение е определен въз основа на топлинен или горивен показател, е свързано с промяна в производствените равнища на подинсталацията, а не е следствие от намалената енергийна ефективност на тази подинсталация съгласно параграф 3 от настоящия член, в сравнение с посочената в доклада с базовите данни или в доклада с данни за нов участник, компетентният орган може да отхвърли